Тонски систем

Тонски систем (франц. système tonal, анґл. tone system, ит. sistema tonale, нєм. Tonsystem),tonski sustav Proleksis enciklopedija,2022.представя пошоровани шицки тони хтори ше хасную у музики починаюци од найглїбшого тона зоз субконтра октави (2C) по найвиши тон зоз пиятей октави (h5). Седем основни тонови (c, d, e, f, g, a, h) ше 9 раз понавяю, и вше на другей висини.Radivoj Lazic Ucim klarinet


 Мена октавох у тонскей системи 
Же би зме истоименни тони а розлични по висини могли розликовац, тонски систем подзелєни на такв. октави тонскей системи. То значи же кажди тон у тонскей системи ма свою октаву хторей припада и ма свойо мено, а кажда октава ма свойо означованє (як ше пишу єй тони зоз буквами и як ше читаю).Радивој Лазић Властимир Перичић, Основи теорије музике,  

Мена октавох у тонскей системи шлїдуюци:

♦ Субконтра найглїбша октава. Означує ше зоз числом 2 опрез велькей букви. Залапює шлїдуюци тони: 2C, 2D, 2E,  2F, 2G, 2A, 2H  хтори ше читаю: субконтра C, субконтра D, субконтра E, итд.

♦ Контра то глїбока октава. Означує ше зоз числом1 опрез велькей букви. Залапює шлїдуюци тони:      1C, 1D, 1E, 1F, 1G, 1A, 1H  хтори ше читаю: контра C, контра D, контра E, итд.

♦ Велька октава ма таке мено прето же ше тони у тей октави пишу зоз велькима буквами. Залапює шлїдуюци тони: C,  D,  E,  F,  G,  A, H  хтори ше читаю: вельке C, вельке D, вельке E, итд.

♦ Мала октава достала мено прето же ше у тей октави тони пишу зоз малима буквами. Залапює шлїдуюци тони: c,  d,  e,  f,  g,  a,  h  хтори ше читаю: мале c, мале d, мале e, итд.

♦ Перша лєбо раз подцагнута октава вола ше прето же єй тони „подцагнути“ зоз єдну помоцнїцу (єдна помоцна кратка линия). Тони у тей октави пишу ше зоз малима буквами и числом 1 горе такой за букву. Залапює шлїдуюци тони: c1,  d1,  e1,  f1,  g1,  a1,  h1  хтори ше читаю: c-єден, d-єден, e-єден, f-єден итд.

♦ Друга лєбо двараз подцагнута октава вола ше так прето же єй тони  „подцагнути“ зоз 2-ма помоцнїцами (двома помоцнима линиями). Єй тони ше пишу зоз малима буквами и числом 2 горе такой за букву. Залапює шлїдуюци тони: c2,  d2,  e2,  f2,  g2,  a2, h2  хтори ше читаю: c-два, d-два, e-два итд.

♦ Треца лєбо трираз подцагнута октава вола ше так прето же єй тони „подцагнути“ зоз трома помоцнїцами (три помоцни линиї). Тони у тей октави ше пишу зоз малима буквами и числом 3 горе такой за буквами. Залапює шлїдуюци тони: c3,  d3,  e3,  f3,  g3,  a3,  h3  хтори ше читаю: c-три, d-три, e-три итд.

♦ Штварта лєбо штирираз подцагнута октава вола ше прето же єй тони „подцагнути“ зоз штирома  помоцнїцами (штири помоцни линиї). Єй тони пишу ше зоз малима буквами зоз числом 4 горе за букву. Залапює шлїдуюци тони: c4,  d4,  e4,  f4,  g4,  a4,  h4  хтори ше читаю: c-штири, d-штири, e-штири,  итд.

♦ Пията лєбо пейцраз подцагнута октава вола ше так прето же єй тони „подцагнути“ зоз пейц помоцнїцами. Тони тей октави ше записую зоз малима буквами и числом 5 горе за букву. Залапює шлїдуюци тони: c5,  d5,  e5,  f5,  g5,  a5,  h5 хтори ше читаю: c-пейц, d-пейц, e-пейц, f-пейсц итд.

Шицки тони тонскей системи можу ше одграц лєм на вельких оргульох. На клавиру мож одграц 7 октави або дакuс вецей кед же клавир концертни, на гарфи и гармоники менєй од 7 октави (зоз примену реґистрох за баси лєбо клавиятуру и тип ґомбичковей гармоники), а други инструменти залапюю од 2 1/2  по  3 1/2 октави.

У музики ше хасную такв. помоцни линиї/смужки хтори ше волаю ище помоцнїци /помоцни смужки. То додати смужки хтори ше хасную у музичней нотациї прето же линийов систем просторно огранїчени (до ньго мож записац лєм 11 розлични тони, односно їх знаки-ноти). Зоз помоцнима линиями/смужками линийов систем ше прешируює на висше лєбо на нїжей, и на тот спосб мож записац шицки тони.   

 Литература 
Benward, Bruce and Saker, Marilyn Nadine (2003). Music: In Theory and Practice, seventh edition: vol. 1, str. 25. Boston: McGraw-Hill. ISBN 978-0-07-294262-0 

 Вонкашня вяза 
 Тонски систем, (видео знїмок) youtube.com 
 Tonski sistem, vebsajt skrbd.com

 Референци 

Катеґория:Музика
Катеґория:Теория музики
Катеґория:Музични термини